Diari Oficial de la Generalitat Valenciana


Sumari del DOGV 7638, del 19-10-2015 (2015/8398)

DECRET 177/2015, de 16 d'octubre, del Consell, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2016.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7638

Data del DOGV
:   19-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8398


Data del document
:   16-10-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Descriptors 

:   * Conselleria d'Economia Sostenible, Sectors Productius, Comerç i Treball
    * jornada de treball
    * legislació
    * dia festiu
    * vacances retribuïdes

DECRET 177/2015, de 16 d'octubre, del Consell, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2016. [2015/8398]  
L'article 37.2 del Text Refós de la Llei de l'Estatut dels Treballadors, aprovat mitjançant el Reial Decret Legislatiu 1/1995, de 24 de març, i l'article 45 del Reial Decret 2001/1983, de 28 de juliol, en vigor segons el que estableix el Reial Decret 1561/1995, de 21 de setembre, sobre jornades especials de treball, estableixen que les festes laborals, que tindran caràcter retribuït i no recuperable, no podran excedir de 14 a l'any, de les quals 2 seran locals.  
De conformitat amb els preceptes esmentats, per a la determinació de les festes d'àmbit nacional que s'inclouran en el calendari laboral de cada any com a dies inhàbils als efectes laborals, retribuïts i no recuperables, s'atorga a les comunitats autònomes la facultat de substituir les festes assenyalades en l'apartat d del punt un de l'article 45 per altres que per tradició els siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació a la relació de festes de la comunitat autònoma d'altres que els siguen tradicionals, i podran fer ús, també, de la facultat de trasllat al dilluns immediatament posterior el descans laboral corresponent a les festes que coincidisquen amb diumenge.  
  
En relació amb l'anterior, es trasllada al Dijous Sant, dia 24 de març, el descans del dilluns 2 de maig, corresponent a l'1 de maig, diumenge, i es trasllada el descans del dia 25 de desembre, dia de la Nativitat del Senyor, al dilluns 26 de desembre.  
Respecte del dia 9 d'octubre, diumenge, Dia de la Comunitat Valenciana, el gaudi del descans es trasllada al dilluns 10 d'octubre i se substitueix, al seu torn, pel dia 28 de març, Dilluns de Pasqua. Amb això es respecta i es manté la importància d'aquesta festa per a la Comunitat Valenciana, com a símbol i element vertebrador d'aquesta.  
En virtut del que estableixen les disposicions invocades, per a la determinació de les festes laborals de l'any 2016 el Consell ha pres com a criteri bàsic, el respecte a les festes que tenen més tradició en el conjunt de la Comunitat Valenciana, i afavoreixen, així mateix, que el gaudi d'aquestes festes no supose un perjudici per a l'activitat econòmica de la Comunitat Valenciana sinó, al contrari, beneficie la competitivitat del conjunt de les empreses valencianes i repercutisca de manera positiva en l'ocupació.  
Es fa possible, amb la proposta formulada, el gaudi de les dotze festes laborals en l'àmbit de la Comunitat Valenciana, i en relació amb la determinació de les dos festes laborals de caràcter local, caldrà ajustar-se al que disposa l'article 46 del Reial Decret 2001/1983, de 28 de juliol, i sol·licitar també a les corporacions locals que en la determinació de les festes laborals que els correspon tinguen en consideració tant el respecte a les tradicions com la necessitat d'afavorir l'ocupació i la competitivitat de l'economia local.  
El calendari laboral que es recull en aquest decret s'ha comunicat al Consell Tripartit per al Desenvolupament de les Relacions Laborals i Negociació Col·lectiva de la Comunitat Valenciana, òrgan consultiu on es troben presents les organitzacions sindicals i empresarials més representatives a la Comunitat Valenciana.  
En virtut d'això, a proposta del conseller d'Economia Sostenible, Sectors Productius, Comerç i Treball i amb la deliberació prèvia del Consell, en la reunió del dia 16 d'octubre de 2015,  
  
  
DECRETE  
  
Article únic  
Es declaren, dins de l'àmbit territorial de la Comunitat Valenciana, dies inhàbils, als efectes laborals, retribuïts i no recuperables, corresponents a l'any 2016, les dates que a continuació s'indiquen:  
  
  
1 de gener Any Nou  
6 de gener Epifania del Senyor  
19 de març Sant Josep  
24 de març Dijous Sant  
25 de març Divendres Sant  
28 de març Dilluns de Pasqua, trasllat del dia 9 d'octubre,  
 Dia de la Comunitat Valenciana  
15 d'agost Assumpció de la Mare de Déu  
12 d'octubre Festa Nacional d'Espanya  
1 de novembre Festa de Tots Sants  
6 de desembre Dia de la Constitució  
8 de desembre Dia de la Immaculada Concepció  
26 de desembre Trasllat del dia de festa de Nadal  
  
  
València, 16 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ